ประกาศกระทรวงเกษตรและสหกรณ์ เรื่อง กำหนดด่านตรวจพืช พ.ศ. 2558

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง
กำหนดด่านตรวจพืช
พ.ศ. ๒๕๕๘

โดยเป็นการสมควรปรับปรุงประกาศกระทรวงเกษตรและสหกรณ์ว่าด้วยด่านตรวจพืชให้เหมาะสมยิ่งขึ้น

อาศัยอำนาจตามความในมาตรา ๗ และมาตรา ๒๗ แห่งพระราชบัญญัติกักพืช พ.ศ.
๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๒) พ.ศ. ๒๕๔๒
รัฐมนตรีว่าการกระทรวงเกษตรและสหกรณ์ โดยคำแนะนำของคณะกรรมการกักพืช ออกประกาศไว้
ดังต่อไปนี้

ข้อ ๑  ประกาศนี้ให้เรียกว่า ประกาศกระทรวงเกษตรและสหกรณ์ เรื่อง กำหนดด่านตรวจพืช พ.ศ. ๒๕๕๘

ข้อ ๒[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓  ให้ยกเลิก
(๑) ประกาศกระทรวงเกษตรและสหกรณ์ เรื่อง
กำหนดด่านตรวจพืชตามพระราชบัญญัติกักพืช พ.ศ. ๒๕๐๗ พ.ศ. ๒๕๔๗ ลงวันที่ ๑๓ กรกฎาคม
๒๕๔๗
(๒) ประกาศกระทรวงเกษตรและสหกรณ์ เรื่อง กำหนดด่านตรวจพืช (ฉบับที่
๓) พ.ศ. ๒๕๕๔ ลงวันที่ ๒๑ กันยายน ๒๕๕๔

ข้อ ๔  กำหนดท่าเรือ
ท่าอากาศยานหรือสถานที่ใด ดังต่อไปนี้ เป็นด่านตรวจพืช
(๑) ด่านตรวจพืชท่าเรือกรุงเทพ
มีอาณาเขตตามเขตสำนักงานศุลกากรท่าเรือกรุงเทพเขตส่วนตรวจสินค้าท่าเรือเอกชน
เขตส่วนตรวจสินค้านอกเขตท่าที่ ๒
(๒) ด่านตรวจพืชท่าอากาศยานดอนเมือง
มีอาณาเขตตามเขตบริเวณสนามบินดอนเมือง
(๓) ด่านตรวจพืชไปรษณีย์
มีอาณาเขตตามเขตส่วนบริการศุลกากรไปรษณีย์และอากาศยาน
(๔) ด่านตรวจพืชลาดกระบัง
มีอาณาเขตตามเขตสำนักงานศุลกากรตรวจสินค้าลาดกระบัง
(๕) ด่านตรวจพืชสังขละบุรี มีอาณาเขตตามเขตด่านศุลกากรสังขละบุรี
รวมทั้งจุดผ่อนปรน ทางอนุมัติ และด่านพรมแดนของด่านศุลกากรสังขละบุรี
(๖) ด่านตรวจพืชท่าเรือระนอง มีอาณาเขตตามเขตด่านศุลกากรระนอง
รวมทั้งจุดผ่อนปรน ทางอนุมัติ
และด่านพรมแดนของด่านศุลกากรระนองและด่านศุลกากรชุมพร
(๗) ด่านตรวจพืชประจวบคีรีขันธ์ มีอาณาเขตตามเขตด่านศุลกากรประจวบคีรีขันธ์
รวมทั้งจุดผ่อนปรน ทางอนุมัติ และด่านพรมแดนของด่านศุลกากรประจวบคีรีขันธ์
(๘) ด่านตรวจพืชเกาะสมุย มีอาณาเขตตามเขตด่านศุลกากรเกาะสมุย
เขตด่านศุลกากรบ้านดอนและบริเวณท่าอากาศยานสุราษฎร์ธานี
(๙) ด่านตรวจพืชอรัญประเทศ มีอาณาเขตตามเขตด่านศุลกากรอรัญประเทศ
รวมทั้งจุดผ่อนปรน ทางอนุมัติ และด่านพรมแดนของด่านศุลกากรอรัญประเทศ
(๑๐) ด่านตรวจพืชท่าอากาศยานอู่ตะเภา
มีอาณาเขตตามเขตด่านศุลกากรมาบตาพุดและท่าอากาศยานอู่ตะเภา
(๑๑) ด่านตรวจพืชท่าเรือแหลมฉบัง มีอาณาเขตตามเขตสำนักงานศุลกากรท่าเรือแหลมฉบัง
(๑๒) ด่านตรวจพืชท่าเรือคลองใหญ่ มีอาณาเขตตามเขตด่านศุลกากรคลองใหญ่
รวมทั้งจุดผ่อนปรน ทางอนุมัติ และด่านพรมแดนของด่านศุลกากรคลองใหญ่
(๑๓) ด่านตรวจพืชจันทบุรี มีอาณาเขตตามเขตด่านศุลกากรจันทบุรี
รวมทั้งจุดผ่อนปรน ทางอนุมัติ และด่านพรมแดนของด่านศุลกากรจันทบุรี
(๑๔) ด่านตรวจพืชหนองคาย มีอาณาเขตตามเขตด่านศุลกากรหนองคาย
รวมทั้งจุดผ่อนปรน ทางอนุมัติ และด่านพรมแดนของด่านศุลกากรหนองคาย
(๑๕) ด่านตรวจพืชบึงกาฬ มีอาณาเขตตามเขตด่านศุลกากรบึงกาฬ
รวมทั้งจุดผ่อนปรน ทางอนุมัติ และด่านพรมแดนของด่านศุลกากรบึงกาฬ
(๑๖) ด่านตรวจพืชท่าลี่ มีอาณาเขตตามเขตด่านศุลกากรท่าลี่
รวมทั้งจุดผ่อนปรน ทางอนุมัติและด่านพรมแดนของด่านศุลกากรท่าลี่
(๑๗) ด่านตรวจพืชเชียงคาน มีอาณาเขตตามเขตด่านศุลกากรเชียงคาน
รวมทั้งจุดผ่อนปรน ทางอนุมัติ และด่านพรมแดนของด่านศุลกากรเชียงคาน
(๑๘) ด่านตรวจพืชนครพนม มีอาณาเขตตามเขตด่านศุลกากรนครพนม
รวมทั้งจุดผ่อนปรน ทางอนุมัติ และด่านพรมแดนของด่านศุลกากรนครพนม
(๑๙) ด่านตรวจพืชมุกดาหาร มีอาณาเขตตามเขตด่านศุลกากรมุกดาหาร
รวมทั้งจุดผ่อนปรน ทางอนุมัติ และด่านพรมแดนของด่านศุลกากรมุกดาหาร
(๒๐) ด่านตรวจพืชช่องเม็ก มีอาณาเขตตามเขตด่านศุลกากรช่องเม็ก
และเขตด่านศุลกากรเขมราฐ รวมทั้งจุดผ่อนปรน ทางอนุมัติ
และด่านพรมแดนของด่านศุลกากรช่องเม็ก และเขตด่านศุลกากรเขมราฐ
(๒๑) ด่านตรวจพืชช่องจอม มีอาณาเขตตามเขตด่านศุลกากรช่องจอม
รวมทั้งจุดผ่อนปรน ทางอนุมัติ และด่านพรมแดนของด่านศุลกากรช่องจอม
(๒๒) ด่านตรวจพืชช่องสะงำ มีอาณาเขตตามเขตด่านศุลกากรช่องสะงำ
รวมทั้งทางอนุมัติและด่านพรมแดนศุลกากรช่องสะงำ
(๒๓) ด่านตรวจพืชแม่สาย มีอาณาเขตตามเขตด่านศุลกากรแม่สาย
รวมทั้งจุดผ่อนปรน ทางอนุมัติ และด่านพรมแดนของด่านศุลกากรแม่สาย
(๒๔) ด่านตรวจพืชท่าอากาศยานแม่ฟ้าหลวงเชียงราย
มีอาณาเขตตามเขตด่านศุลกากรท่าอากาศยานแม่ฟ้าหลวงเชียงราย
(๒๕) ด่านตรวจพืชเชียงแสน มีอาณาเขตตามเขตด่านศุลกากรเชียงแสน
รวมทั้งจุดผ่อนปรน ทางอนุมัติ และด่านพรมแดนของด่านศุลกากรเชียงแสน
(๒๖) ด่านตรวจพืชเชียงของ มีอาณาเขตตามเขตด่านศุลกากรเชียงของ
รวมทั้งจุดผ่อนปรน ทางอนุมัติ และด่านพรมแดนของด่านศุลกากรเชียงของ
(๒๗) ด่านตรวจพืชแม่ฮ่องสอน มีอาณาเขตตามเขตด่านศุลกากรแม่ฮ่องสอน
รวมทั้งจุดผ่อนปรน ทางอนุมัติ และด่านพรมแดนของด่านศุลกากรแม่ฮ่องสอน
(๒๘) ด่านตรวจพืชแม่สะเรียง มีอาณาเขตตามเขตด่านศุลกากรแม่สะเรียง
รวมทั้งจุดผ่อนปรน ทางอนุมัติ และด่านพรมแดนของด่านศุลกากรแม่สะเรียง
(๒๙) ด่านตรวจพืชท่าอากาศยานเชียงใหม่
มีอาณาเขตตามเขตด่านศุลกากรท่าอากาศยานเชียงใหม่และเขตด่านศุลกากรเชียงดาวรวมทั้งจุดผ่อนปรน
ทางอนุมัติ และด่านพรมแดนของด่านศุลกากรเชียงดาว
(๓๐) ด่านตรวจพืชทุ่งช้าง มีอาณาเขตตามเขตด่านศุลกากรทุ่งช้าง
รวมทั้งจุดผ่อนปรน ทางอนุมัติ และด่านพรมแดนของด่านศุลกากรทุ่งช้าง
(๓๑) ด่านตรวจพืชแม่สอด มีอาณาเขตตามเขตด่านศุลกากรแม่สอด
รวมทั้งจุดผ่อนปรน ทางอนุมัติ และด่านพรมแดนของด่านศุลกากรแม่สอด และบริเวณสนามบินสุโขทัย
(๓๒) ด่านตรวจพืชกระบี่ มีอาณาเขตตามเขตด่านศุลกากรกระบี่
(๓๓) ด่านตรวจพืชท่าเรือภูเก็ต มีอาณาเขตตามเขตด่านศุลกากรภูเก็ต
(๓๔) ด่านตรวจพืชท่าอากาศยานภูเก็ต
มีอาณาเขตตามเขตด่านศุลกากรท่าอากาศยานภูเก็ต
(๓๕) ด่านตรวจพืชท่าเรือกันตัง มีอาณาเขตตามเขตด่านศุลกากรกันตัง
เขตด่านศุลกากรนครศรีธรรมราช และด่านศุลกากรสิชล
(๓๖) ด่านตรวจพืชท่าอากาศยานหาดใหญ่
มีอาณาเขตตามเขตด่านศุลกากรท่าอากาศยานหาดใหญ่
(๓๗) ด่านตรวจพืชท่าเรือสงขลา มีอาณาเขตตามเขตด่านศุลกากรสงขลา
(๓๘) ด่านตรวจพืชปาดังเบซาร์ มีอาณาเขตตามเขตด่านศุลกากรปาดังเบซาร์
รวมทั้งจุดผ่อนปรน ทางอนุมัติ และด่านพรมแดนของด่านศุลกากรปาดังเบซาร์
(๓๙) ด่านตรวจพืชสะเดา มีอาณาเขตตามเขตด่านศุลกากรสะเดา
รวมทั้งจุดผ่อนปรน ทางอนุมัติ และด่านพรมแดนของด่านศุลกากรสะเดา
(๔๐) ด่านตรวจพืชบ้านประกอบ มีอาณาเขตตามเขตด่านศุลกากรบ้านประกอบ
รวมทั้งจุดผ่อนปรน ทางอนุมัติ และด่านพรมแดนของด่านศุลกากรบ้านประกอบ
(๔๑) ด่านตรวจพืชท่าเรือสตูล
มีอาณาเขตตามเขตด่านศุลกากรสตูลและบริเวณเกาะหลีเป๊ะ
(๔๒) ด่านตรวจพืชวังประจัน มีอาณาเขตตามเขตด่านศุลกากรวังประจัน
รวมทั้งจุดผ่อนปรน ทางอนุมัติ และด่านพรมแดนของด่านศุลกากรวังประจัน
(๔๓) ด่านตรวจพืชท่าเรือปัตตานี มีอาณาเขตตามเขตด่านศุลกากรปัตตานี
รวมทั้งจุดผ่อนปรน ทางอนุมัติ และด่านพรมแดนของด่านศุลกากรปัตตานี
(๔๔) ด่านตรวจพืชท่าเรือตากใบ มีอาณาเขตตามเขตด่านศุลกากรตากใบ
รวมทั้งจุดผ่อนปรน ทางอนุมัติ และด่านพรมแดนของด่านศุลกากรตากใบ
(๔๕) ด่านตรวจพืชสุไหงโก - ลก มีอาณาเขตตามเขตด่านศุลกากรสุไหงโก -
ลก รวมทั้งจุดผ่อนปรน ทางอนุมัติ และด่านพรมแดนของด่านศุลกากรสุไหงโก - ลก
และด่านศุลกากรบูเก๊ะตา
(๔๖) ด่านตรวจพืชเบตง มีอาณาเขตตามเขตด่านศุลกากรเบตง รวมทั้งจุดผ่อนปรนทางอนุมัติ
และด่านพรมแดนของด่านศุลกากรเบตง
(๔๗) ด่านตรวจพืชท่าอากาศยานสุวรรณภูมิ
มีอาณาเขตตามเขตสำนักงานศุลกากรตรวจของผู้โดยสารท่าอากาศยานสุวรรณภูมิและสำนักงานศุลกากรตรวจสินค้าท่าอากาศยานสุวรรณภูมิ
(๔๘) ด่านตรวจพืชแม่กลอง มีอาณาเขตตามเขตด่านศุลกากรแม่กลอง

ประกาศ
ณ วันที่ ๓ มีนาคม พ.ศ. ๒๕๕๘
อำนวย  ปะติเส
รัฐมนตรีช่วยว่าการกระทรวงเกษตรและสหกรณ์
ปฏิบัติราชการแทน
รัฐมนตรีว่าการกระทรวงเกษตรและสหกรณ์

ปริยานุช/ผู้จัดทำ
๑๙ มีนาคม ๒๕๕๘

วันฑิตา/ผู้ตรวจ
๒๗ เมษายน ๒๕๕๘

[๑] ราชกิจจานุเบกษา เล่ม
๑๓๒/ตอนพิเศษ ๕๙ ง/หน้า ๓๑/๑๗ มีนาคม ๒๕๕๘